Una trentena de trabayos lliterarios y audiovisuales dan cuerpu al currículu creativu de Ramón Lluís Bande Guerra. Lescritor y cineasta xixonés saca a la cail vienres prósimul so nuevu llibru de narrativa, La muerte de los árboles (Publicaciones Ámbitu).  -La guerra civil ta nel tresfondu del so relatu. La muerte de los árboles ye una historia triste que tamos obligaos a conocer, en palabres dún de los personaxes.  -Sí, ye necesario. Paezme que la guera civil nAsturies ta poco contada dende Asturies. Fai falta contánosla a nosotros mesmos y escuchar a la xente que la vivió. Empezamos a conocela tarde y, por una realidá biolóxica, los sos protagonistes tán desapaeciendo.  -Ye llamativa lausencia de narrador. Tola historia recai nos diálogos ente personaxes.  -Interesábame muncho, como esperimentu formal, quesistiere narración pero ensin narrar, quel relatu avanzare a traviés de los diálogos, ensin acotaciones espacio-temporales. Y toi contentu col resultáu, creo que funcionó bien.  -Perol llibru ye difícil didentificar con un xéneru concretu.  -Siempre me gustó moveme nesi espaciu lliterariu que nun pertenez a nengún xéneru concretu. Ésti puede definise como un testu narrativu ensin narrador.  -El guaje tien una presencia constante nel relatu, mientres quel pá y el güelu van dándosel relevu.  -El pá ye lintroductor y el que pieslla la historia, pero lepicentru narrativu alcuéntrase na relación entel nietu y el güelu.  -El neñu actúa como entrevistador  -Sí y tien un pactu col so güelu. Ésti sabe que delles de les coses que-y cuenta nun les va entender, porque tovía ye un nenu.  -El recuerdu de los muertos tamién tien un pesu importante.  -Ye una historia protagonizada pola muerte pero que fala de la vida, del fortalecimientu de los vínculos personales y de la esperiencia vital de muncha xente. La desapaición de la ma fai quel nenu entienda la muerte como dalgo real, como una ausencia.  -Y de pasu va usté presentando un pequeñu tratáu ornitolóxicu. ¿Por qué apaecen nel entornu de los protagonistes aves de toa mena?  -De neñu gustábenme muncho los páxaros y diba con mio güelu a velos al  estanque de La Felguera. La presencia de los animales va integrando a los personaxes nel entornu en que se mueven.  De la redaición al plató  -¿Cómo afrontal so nuevu destín profesional al frente de la estaya audiovisual dÁmbitu?  -Hasta agora compaxinaba dos xeres diferentes, la de Les Noticies y la mio carrera nel campu audiovisual. Paeciómel momentu afayadizu pa dar el pasu.  -¿Van trabayar nel campu de la ficción o más bien nel documental?  -Tovía tamos perfilandol proyectu. Sicasí, loxetivu xeneral yel desarrollu destratexes de comunicación, tanto nel campu de la cultura tradicional asturiana como na cultura de vanguardia.